รัฐบาลไทย-ข่าวทำเนียบรัฐบาล-ก.อุตฯ น้อมรำลึกในพระมหากรุณาธิคุณ ร.9 นำทัพจิตอาสาทั่วประเทศ ร่วมทำความดีเทิดพระเกียรติ พลิกฟื้นสิ่งแวดล้อม “ดิน น้ำ ลม ไฟ”
วันศุกร์ที่ 13 ตุลาคม 2566
13/10/2566
ก.อุตฯ น้อมรําลึกในพระมหากรุณาธิคุณ ร.9 นําทัพจิตอาสาทั่วประเทศ ร่วมทําความดีเทิดพระเกียรติ พลิกฟื้นสิ่งแวดล้อม “ดิน น้ํา ลม ไฟ”
ก.อุตฯ น้อมรําลึกในพระมหากรุณาธิคุณ ร.9 นําทัพจิตอาสาทั่วประเทศ ร่วมทําความดีเทิดพระเกียรติ พลิกฟื้นสิ่งแวดล้อม “ดิน น้ํา ลม ไฟ”
กรุงเทพฯ 13 ตุลาคม 2566 – กระทรวงอุตสาหกรรม เทิดพระเกียรติในหลวงรัชกาลที่ 9 จัดกิจกรรม จิตอาสาฯ พร้อมกันทั่วประเทศ โดยดูแลสิ่งแวดล้อมทุกมิติ ดิน น้ํา ลม ไฟ พร้อมน้อมนําแนวพระราชดําริ “บวร” ขับเคลื่อนนโยบายอุตสาหกรรมคู่ชุมชน ปลูกจิตสํานึกผู้ประกอบการบําเพ็ญประโยชน์สาธารณะ
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรม  น้อมรําลึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงเป็นต้นแบบของการพัฒนาเกษตรอุตสาหกรรม อาทิ การแปรรูปนมโคล้นตลาดเป็นนมอัดเม็ดจิตรลดา นับเป็นการจุดประกายการพัฒนาอุตสาหกรรมให้กับประเทศไทย ประกอบกับโครงการจิตอาสาพระราชทาน “เราทําความดี ด้วยหัวใจ” ที่พระบาทสมเด็จพระเจ้าอยู่หัว รัชกาลที่ 10 ทรงพระราชทานเป็นแนวปฏิบัติ เพื่อปลูกฝังจิตสํานึกของการทําสาธารณประโยชน์ สร้างความสุขและความมั่นคงให้กับประเทศชาติ
กระทรวงอุตสาหกรรม ดําเนินโครงการจิตอาสา “อุตสาหกรรมรวมใจ เนื่องในวันนวมินทรมหาราชา” โดยน้อมนําหลักการ “บวร” บ้าน วัด โรงเรียน ของรัชกาลที่ 9 มาขับเคลื่อนนโยบายส่งเสริมอุตสาหกรรมรวมใจ ดูแลสิ่งแวดล้อม 4 ด้าน (ดิน น้ํา ลม ไฟ) ด้วยการนําไปประยุกต์ใช้ให้เหมาะสมกับพื้นที่ชุมชนโดยรอบโรงงานอุตสาหกรรมให้สามารถอยู่ร่วมกันอย่างมีความสุข นอกจากนี้ ยังได้ดําเนินการกํากับดูแลสถานประกอบการอย่างเข้มงวด เพื่อไม่ให้เกิดข้อร้องเรียนและสร้างผลกระทบ ต่อชุมชนและสังคม โดยจะมีการประสานเครือข่ายทั้งภาครัฐ เอกชน ผู้ประกอบการ เพื่อช่วยกันดูแลสิ่งแวดล้อมในเชิงพื้นที่ มีการกําหนดแผนการดําเนินงานร่วมกับผู้แทนจากชุมชน เพื่อให้การพัฒนาเป็นไปในทิศทางเดียวกัน ภายใต้แนวคิด “การเป็นเพื่อนบ้านที่ดีของชุมชน”
ด้านนายณัฐพล รังสิตพล ปลัดกระทรวงอุตสาหกรรม กล่าวเพิ่มเติมว่า โครงการจิตอาสาฯ ในโอกาสวันนวมินทรมหาราช กระทรวงอุตสาหกรรม ได้กําหนดจัดขึ้นพร้อมกันทั่วประเทศทุกจังหวัด โดยกิจกรรมในพื้นที่ส่วนกลางจัดขึ้น ณ วัดแก้วฟ้าจุฬามณี เขตดุสิต กรุงเทพมหานคร ได้รับความร่วมมือจากผู้ประกอบการจิตอาสา ประกอบด้วย หน่วยงานในสังกัดกระทรวงอุตสาหกรรม สภาอุตสาหกรรมแห่งประเทศไทย บริษัท เอสซีจีแพคเกจจิ้ง จํากัด (มหาชน) บริษัท ผลิตภัณฑ์และวัตถุก่อสร้าง จํากัด (มหาชน) บริษัท อีมิแน้นท์แอร์ (ประเทศไทย) จํากัด บริษัท บิทไว้ส์ (ประเทศไทย) จํากัด บริษัท เอสเอ็นซี ครีเอติวิตี้ แอนโทโลจี จํากัด และ บริษัท บุญรอดบริวเวอรี่ จํากัด ซึ่งเป็นการทํางานจิตอาสาแบบครบถ้วน ครอบคลุมทุกมิติ คือ ดิน-การดูแลดินผ่านการปลูกต้นไม้เพื่อให้ร่มเงาและการจัดการขยะด้วยถังหมักปุ๋ยอินทรีย์ น้ํา-การติดตั้งบ่อดักไขมันในชุมชนก่อนระบายลงแม่น้ําและการติดตั้งเครื่องเติมอากาศ ลม-การล้างเครื่องปรับอากาศเพื่อลดโลกร้อน และช่วยประหยัดพลังงานไฟฟ้า ไฟ-การตรวจสอบความปลอดภัยระบบไฟฟ้า เปลี่ยนอุปกรณ์ภายในวัด การติดตั้งเสาไฟส่องสว่างบริเวณท่าเทียบเรือ และการติดตั้งถังดับเพลิง
อย่างไรก็ดี กิจกรรมจิตอาสาฯ เป็นการส่งเสริมให้ผู้ประกอบการตระหนักรู้ถึงคุณค่าของการอยู่ร่วมกับชุมชน การดูแลสิ่งแวดล้อมตามหลักสากล ซึ่งจะส่งผลให้ประชาชนมีชีวิตความเป็นอยู่ที่ดีขึ้น เกิดการเกื้อกูลกันอย่างมีความสุข ถือเป็นดัชนีชี้วัดความสําเร็จของการประกอบธุรกิจอย่างยั่งยืน นายณัฐพล กล่าวทิ้งท้าย
#รัฐมนตรีฯพิมพ์ภัทรา #ปลัดฯณัฐพล #กระทรวงอุตสาหกรรม #เราทําความดีด้วยหัวใจ #อุตสาหกรรมรวมใจ #เนื่องในวันนวมินทรมหาราชา #ดินน้ําลมไฟ